ANEXĂ

Manual de recomandări pentru cooperarea polițienească internațională și de măsuri pentru prevenirea și ținerea sub control a violenței și dezordinii legate de meciurile de fotbal de anvergură internațională care implică cel puțin un stat membru („Manualul UE privind fotbalul”)

Cuprinsul manualului

Capitol

Subiect

Scopul, domeniul de aplicare și destinația manualului

Scopul acestui document este de a consolida siguranța și securitatea la meciurile de fotbal de anvergură internațională, în special de a optimiza eficiența cooperării polițienești internaționale.

Conținutul, care este în concordanță cu bunele practici recunoscute privind adoptarea unei abordări integrate, la nivel de agenții, a siguranței, securității și serviciilor în contextul evenimentelor fotbalistice, poate, după caz, să fie aplicat și altor evenimente sportive de anvergură internațională în cazul în care un stat membru decide în acest sens.

Acest conținut nu aduce atingere dispozițiilor naționale în vigoare, în special competențelor și responsabilităților diferitelor agenții din fiecare stat membru.

Cu toate că prezentul document se axează în special pe cooperarea polițienească internațională, faptul că gestionarea fotbalului (și a altor evenimente sportive) implică participarea mai multor agenții se reflectă în mențiunile privind interacțiunile poliției cu alți parteneri-cheie, cum ar fi organizatorul evenimentului, și cu părțile interesate, în special cu suporterii.

Cooperarea polițienească internațională și operațiunile polițienești în context fotbalistic trebuie să se ghideze după principiile legalității, proporționalității și adecvării. Exemple de bune practici referitoare la evaluarea dinamică a riscurilor și la gestionarea mulțimilor sunt prezentate în detaliu în apendicele 4.

În timp ce autoritatea competentă din statul membru organizator este responsabilă de asigurarea siguranței și securității evenimentului, autoritățile din statele participante, învecinate și de tranzit au drept responsabilitate acordarea de sprijin dacă este cazul.

Prezentul document ar trebui să fie difuzat pe larg și aplicat în fiecare stat membru, în alte țări europene și dincolo de acestea, pentru a micșora riscul pentru siguranță și securitate și pentru a asigura o cooperare polițienească internațională eficientă.

CAPITOLUL 1

1. Gestionarea informațiilor și schimbul de informații între autoritățile de poliție

1.1. Introducere

Efectuarea la timp a schimbului de informații exacte este de maximă importanță în consolidarea siguranței și securității și în prevenirea violenței și dezordinii în legătură cu fotbalul.

În conformitate cu Decizia 2002/348/JAI a Consiliului, astfel cum a fost modificată prin Decizia 2007/412/JAI a Consiliului din 12 iunie 2007, fiecare stat membru trebuie să creeze un punct național de informare fotbalistică (PNIF) care să acționeze în calitate de punct de contact național central pentru schimbul de informații relevante pentru meciurile de fotbal de anvergură internațională și pentru facilitarea cooperării polițienești internaționale în legătură cu meciurile de fotbal.

În cazul în care există un contact direct între poliția organizatoare și poliția oaspete, informațiile transmise ar trebui să fie puse simultan la dispoziția PNIF corespunzătoare. Astfel de contacte nu ar trebui să aducă atingere rolului principal al PNIF în asigurarea calității informațiilor și a unei largi diseminări către alți parteneri și alte autorități relevante.

Relația dintre PNIF și autoritățile naționale competente ar trebui să facă obiectul dreptului intern aplicabil.

În conformitate cu articolul 1 alineatul (4) din Decizia 2002/348/JAI a Consiliului, fiecare stat membru trebuie să se asigure că punctul său național de informare fotbalistică este capabil să îndeplinească rapid și eficient misiunile care îi sunt încredințate.

1.2. Sarcini de anvergură internațională

PNIF sprijină autoritățile naționale competente. Pe baza informațiilor care au fost analizate și evaluate, propunerile sau recomandările necesare se trimit autorităților naționale competente pentru a contribui la dezvoltarea unei politici la nivel de agenții în domeniul problemelor legate de fotbal.

PNIF colaborează îndeaproape cu poliția locală cu privire la meciurile de fotbal naționale sau internaționale. În vederea unei eficacități depline a acestui sprijin, informații cu privire la rolul important al PNIF ar trebui diseminate pe scară largă și înțelese de toate agențiile de poliție din fiecare stat membru.

De asemenea, fiecare stat membru ar trebui să ia măsuri în vederea stabilirii unei rețele naționale de membri desemnați ai personalului poliției locale care să aibă ca sarcină colectarea și transmiterea către PNIF a tuturor informațiilor și datelor operative legate de evenimentele fotbalistice din localitatea lor.

În beneficiul PNIF din alte țări, fiecare PNIF are obligația de a menține o analiză a riscurilor actualizată (1) referitoare la propriile cluburi și la propria echipă națională. Analiza riscurilor este, în general, comunicată altor PNIF utilizând formularele disponibile pe site-ul internet al PNIF (www.nfip.eu). (2) Cu toate acestea, se subliniază faptul că riscul este variabil, acesta depinzând de o serie de factori. Ca atare, o evaluare dinamică a riscurilor trebuie efectuată pe tot parcursul evenimentului.

Fiecare PNIF ar trebui să aibă acces la bazele de date relevante ale poliției naționale. Schimbul de informații cu caracter personal face obiectul dreptului național și internațional aplicabil, în special Deciziei Prüm (3) sau acordurilor bilaterale sau multilaterale.

PNIF are obligația de a se asigura că toate informațiile fac obiectul unui control al calității cu privire la conținut.

Toate informațiile ar trebui să fie transmise utilizând formularele corespunzătoare furnizate pe site-ul internet al PNIF.

1.3. Schimbul de informații polițienești

1.3a. Definiții

Termenul „eveniment” din prezentul manual este utilizat pentru a desemna un anumit meci sau turneu de fotbal în toate aspectele sale. Termenul „poliție gazdă” este utilizat pentru a desemna poliția din țara în care are loc meciul sau turneul. Termenul „poliție oaspete” este utilizat pentru a desemna poliția dintr-o țară în care este situată echipa participantă/sunt situate echipele participante.

1.3b. Tipuri de informații

Se poate face o distincție între informații cu caracter general și informații cu caracter personal.

(a) Informații cu caracter general

Informațiile cu caracter general includ informații strategice și tactice menite să stea la baza pregătirilor și a operațiunilor aferente evenimentului care vizează identificarea și prevenirea sau reducerea riscurilor la adresa siguranței și securității, efectuarea unor analize ale riscurilor prealabile evenimentului și a unor analize dinamice permanente ale riscurilor și furnizarea unui răspuns adecvat și proporțional la riscurile la adresa siguranței și securității pe măsura apariției acestora în timpul evenimentului.

(b) Informații cu caracter personal

În acest context, informațiile cu caracter personal înseamnă informații privind persoanele considerate de poliție ca reprezentând un risc potențial pentru siguranța publică în legătură cu evenimentul. Acestea pot include detalii privind persoane care au provocat în mod evident violențe sau dezordine la meciuri de fotbal anterioare sau au contribuit la acestea.

1.3c. Secvența cronologică a schimbului de informații

Se pot distinge trei faze: înaintea evenimentului, în timpul evenimentului și după eveniment. Nu este necesar ca aceste trei faze să fie întotdeauna strict delimitate.

Înaintea evenimentului:

Solicitările de informații se transmit de către PNIF gazdă către PNIF al țării/țărilor oaspete. Aceste solicitări includ:

PNIF din țara/țările oaspete răspund(e) solicitărilor de informații ale PNIF din țara gazdă și, din proprie inițiativă, furnizează toate informațiile relevante oricărui alt PNIF implicat.

PNIF din țara gazdă furnizează informații privind legislația aplicabilă și politica autorităților (de exemplu, politica privind alcoolul), organizarea evenimentului și personalul esențial în domeniul siguranței și securității.

Toate informațiile relevante sunt puse la dispoziția celorlalte PNIF implicate și sunt introduse pe site-ul internet al PNIF prin intermediul formularelor corespunzătoare.

Punctului național de informare fotbalistică din țara/țările oaspete i se solicită să asigure la timp informații fiabile privind deplasările suporterilor cu risc și ale celor care nu reprezintă un risc, privind echipa participantă (în cazul în care există o amenințare) și vânzările de bilete, împreună cu orice alte informații relevante.

PNIF din țara gazdă transmite informații către PNIF din țara/țările oaspete, în special cu privire la integrarea delegației poliției oaspete în operațiunile polițienești ale țării gazdă, precum și informații pentru suporterii oaspeți etc.

În timpul evenimentului

PNIF din țara gazdă poate solicita confirmarea informațiilor furnizate anterior, precum și efectuarea unei analize actualizate a riscurilor. Solicitarea se transmite printr-un sistem de agenți de legătură, dacă un astfel de sistem a fost instituit, și primește răspuns pe aceeași cale.

PNIF din țara gazdă ar trebui să țină la curent PNIF din țara oaspete atunci când apar incidente relevante pe durata evenimentului.

PNIF din țara/țările oaspete monitorizează deplasările suporterilor oaspeți și locurile în care se află aceștia și, după caz, transmite PNIF din țara gazdă informații actualizate în acest sens. De asemenea, se transmit țării gazdă și oricărui alt PNIF relevant informații utile privind incidentele legate de eveniment din țara de domiciliu a acestora pe durata meciurilor sau a turneelor.

Informațiile cu caracter general privind întoarcerea suporterilor, inclusiv a celor care au fost expulzați și/sau cărora li s-a refuzat intrarea, sunt de asemenea transmise către PNIF din țara de origine și din țările de tranzit corespunzătoare.

După eveniment

În termen de cinci zile lucrătoare de la eveniment, PNIF din țara gazdă transmite către PNIF din țara oaspete (prin intermediul formularelor corespunzătoare de pe site-ul internet al PNIF) informații:

Pe baza informațiilor furnizate de PNIF din țara gazdă și de delegația poliției oaspete, PNIF din țara oaspete își actualizează ulterior analiza generică a riscurilor.

PNIF din țara gazdă și din țara oaspete vor coopera pentru a evalua eficacitatea măsurilor privind schimbul de informații, precum și activitatea delegației poliției oaspete.

1.3d. Schimbul de informații cu țări din afara UE

PNIF reprezintă canalul adecvat pentru schimbul de informații cu PNIF din țările din afara UE. În cazul țărilor care nu dispun de un PNIF, departamentului guvernamental responsabil de asigurarea ordinii publice ar trebui să i se solicite să desemneze un punct de contact central din cadrul poliției. Datele de contact ar trebui să fie transmise celorlalte PNIF și introduse pe site-ul internet al PNIF.

1.4. Combaterea terorismului și criminalitatea gravă și organizată

Pentru schimbul de informații cu privire la aspecte precum combaterea terorismului sau criminalitatea gravă și organizată, agenția de poliție competentă din țara gazdă poate comunica prin intermediul oricărei rețele existente sau al agenților de legătură specializați numiți în acest sens.

CAPITOLUL 2

2. Orientări generale privind rolul și atribuțiile naționale ale PNIF

La nivel național, PNIF ar trebui să aibă rolul unei surse naționale de cunoștințe și competențe referitoare la aspecte polițienești legate de fotbal. În îndeplinirea acestui rol, PNIF ar trebui să efectueze o serie de sarcini esențiale legate de fotbal, inclusiv:

Un PNIF poate deveni parte la un acord formal bilateral cu o terță parte privind schimbul anumitor informații în conformitate cu propria legislație națională. Aceste informații nu pot fi transmise mai departe fără acordul celui care le-a transmis inițial.

PNIF pot juca un rol esențial în asistarea comandanților de poliție responsabili de meciuri la îndeplinirea priorităților lor strategice și operaționale cu ocazia tuturor meciurilor de anvergură internațională. Printre prioritățile-cheie ale operațiunilor poliției gazdă ar trebui să se numere:

CAPITOLUL 3

3. Cooperarea dintre poliția gazdă și delegațiile poliției oaspete

3.1. Principii-cheie

Țările care dispun de posibilități legale pentru a-i împiedica pe suporterii cu risc să călătorească în străinătate ar trebui să ia toate măsurile necesare pentru a atinge acest obiectiv în mod eficient, informând țara organizatoare în consecință. Fiecare țară ar trebui să ia toate măsurile posibile pentru a-și împiedica cetățenii să participe și/sau să organizeze dezordine publică în altă țară.

Rolul vital jucat de delegațiile poliției oaspete în sprijinirea operațiunilor polițienești ale țărilor gazdă este vădit de larga experiență europeană din ultimul deceniu.

3.2. Sprijinirea operațiunilor poliției gazdă

Pe lângă schimbul cuprinzător de informații și în conformitate cu principiile enunțate în capitolul 1 din prezentul manual, PNIF organizator ar trebui să invite, în urma unei consultări strânse cu agenția polițienească operațională competentă, o delegație a poliției oaspete din țara sau țările oaspete ori de câte ori are loc un turneu major.

Pentru a furniza valoare adăugată operațiunilor polițienești ale țării organizatoare, este vital ca delegațiile poliției oaspete să aibă în componență personal cu cunoștințe și experiență în privința dinamicii și a comportamentului suporterilor oaspeți.

Pe durata unui eveniment, delegația poliției oaspete ar trebui considerată drept principala sursă de informații privind suporterii oaspeți, comportamentul acestora și posibilele riscuri. Această valoare adăugată pentru comandantul poliției gazdă poate cuprinde:

3.3. Modalități de cooperare

În conformitate cu Decizia 2002/348/JAI a Consiliului, în cazul unui meci de fotbal individual de anvergură internațională, invitația formală adresată delegației poliției oaspete ar trebui să fie transmisă prin intermediul PNIF din țara gazdă. Având în vedere obiectivele specifice ale cooperării, invitația ar trebui să indice componența delegației și să clarifice rolul și responsabilitățile acesteia. Aceasta ar trebui să precizeze, de asemenea, durata prevăzută a șederii delegației poliției oaspete în țara gazdă.

În cazul turneelor internaționale și al meciurilor individuale (la solicitarea oricărui PNIF), invitația formală adresată delegației poliției oaspete ar trebui emisă de autoritatea competentă din țara gazdă, cu avizul PNIF din țara gazdă, și poate face obiectul unui acord interguvernamental.

Dacă o delegație a poliției oaspete nu este invitată de PNIF gazdă, PNIF din țara oaspete poate să trimită către PNIF gazdă, din proprie inițiativă, dacă este oportun, o propunere de trimitere a unei delegații. Dacă PNIF gazdă nu acceptă propunerea, orice delegație a poliției care se deplasează va acționa în calitate neoficială și în afara domeniului de aplicare a prezentului manual.

Invitația detaliată de acordare a sprijinului ar trebui convenită între PNIF respective cu mult timp înaintea turneului și/sau a meciului individual, pentru a acorda suficient timp de pregătire delegației poliției oaspete. Având în vedere acest lucru, o invitație de acordare a sprijinului ar trebui să fie transmisă cât mai curând posibil după anunțarea datei meciului.

În cazul meciurilor individuale de anvergură internațională, delegația poliției oaspete va solicita un timp de pregătire de cel puțin trei săptămâni. Dacă termenul de pregătire a unui meci este mai mic de trei săptămâni (de exemplu, în ultimele etape ale unei competiții europene între cluburi sau din cauza unui nivel crescut de risc), invitația ar trebui transmisă imediat. În cazul turneelor internaționale, delegația poliției oaspete va solicita un timp de pregătire de cel puțin 16 săptămâni.

Detaliile acordurilor (de exemplu, competențele poliției, echipamente, uniforme etc.) privind delegația poliției oaspete se negociază între PNIF, în urma consultărilor cu poliția locală pentru meciul individual.

3.4. Modele de protocol pentru meciurile individuale

Secțiunea 3.14 furnizează un model de negociere a acordurilor bilaterale privind modalitățile de cooperare polițienească la nivel internațional care se va aplica la turneele de fotbal majore.

Cu toate acestea, se recomandă ferm ca modalitățile de desfășurare a unei delegații a poliției oaspete la meciurile de fotbal individuale de anvergură internațională să fie convenite în prealabil de țara gazdă și țara oaspete și să fie incluse într-un protocol. Modele de protocol sunt furnizate în apendicele 1 pentru a fi utilizate în cazul în care ambele țări sunt parte la Tratatul de la Prüm și, respectiv, în apendicele 2 pentru a fi utilizate în cazul în care una sau niciuna dintre țări nu face obiectul Tratatului de la Prüm.

Dacă nu există un acord guvernamental bilateral, aceste modalități ar trebui să respecte articolul 17 din Decizia 2008/616/JAI a Consiliului (4) și dreptul național aplicabil.

Delegația oaspete nu ar trebui să depășească numărul convenit de PNIF gazdă și ar trebui să respecte acordurile de comandă și control ale poliției gazdă. În cazul în care acționează într-un mod care nu respectă dispozițiile acordului, aceasta acționează în afara domeniului de aplicare al prezentului manual și a deciziilor aplicabile ale Consiliului și a tratatelor UE.

3.5. Costuri și dispoziții financiare

Costurile generate de găzduirea de delegații ale poliției oaspete și de desfășurarea unor astfel de delegații variază în funcție de o serie de factori, cum ar fi dimensiunea delegației, distanța, mijlocul de deplasare etc., dar, în medie, costurile sunt modeste și reprezintă o investiție solidă în reducerea riscurilor la adresa siguranței și securității. (5) Se recomandă ferm ca fiecare stat membru să prevadă o alocație bugetară pentru găzduirea de delegații ale poliției oaspete și trimiterea unor astfel de delegații cu ocazia tuturor meciurilor de anvergură internațională.

De fiecare dată, țara gazdă ar trebui să suporte costurile de cazare, masă (sau subzistență) și deplasare internă necesare în țara gazdă, în timp ce țara oaspete ar trebui să suporte costurile aferente călătoriei internaționale și salariilor membrilor delegației implicați (cu excepția cazului în care PNIF respective convin în mod excepțional asupra unor modalități alternative). Aceste dispoziții trebuie clarificate în protocolul aferent delegațiilor poliției oaspete sus-menționat privind desfășurarea delegațiilor poliției oaspete, disponibil pe site-ul internet al PNIF.

3.6. Vizite de pregătire

Poliția din țara gazdă ar trebui să ofere membrilor importanți ai delegației poliției oaspete oportunitatea de a se familiariza cu organizarea operațiunilor poliției din țara gazdă și/sau cu orașul de disputare a meciului și cu amplasarea stadionului, precum și de a cunoaște comandantul operațional (comandanții operaționali) din orașul (orașele) desemnat(e) în ziua meciului (zilele meciurilor):

Astfel de vizite de pregătire oferă ocazia ideală reprezentanților poliției gazdă și oaspete să sporească la maximum cooperarea internațională prin:

3.7. Însoțirea delegațiilor poliției oaspete

Este foarte importantă asigurarea siguranței tuturor membrilor unei delegații a poliției oaspete, aceasta trebuind să se reflecte în toate evaluările riscurilor efectuate de poliția gazdă și de cea oaspete cu privire la desfășurarea poliției.

Membrii unei delegații a poliției oaspete, în special ofițerul de legătură, coordonatorul de operațiuni și agenții de poliție operaționali (a se vedea în continuare) ar trebui să lucreze împreună cu agenții poliției locale (denumiți și „ghizi”) care, la rândul lor, ar trebui să fie agenți de poliție în activitate, cu experiență în operațiunile de poliție în legătură cu fotbalul din orașul sau țara lor și familiarizați cu locul de desfășurare a meciului și cu zonele cu risc potențial.

Ghizii:

3.8. Componența delegațiilor poliției oaspete

Delegația poliției vizitatoare ar trebui să aibă o componență care să îi permită să sprijine operațiunea polițienească a țării gazdă.

În funcție de caracterul exact al sprijinului care trebuie asigurat, componența delegației ar putea fi următoarea:

Pe durata turneelor internaționale, este posibil ca agentul de legătură să fie afectat într-un centru de coordonare a informațiilor polițienești unic sau binațional, în timp ce coordonatorul de operațiuni poate fi afectat într-un centru local de informații în localitatea de disputare a meciului. În cazul meciurilor individuale, aceștia pot fi afectați la sediul PNIF al țării organizatoare sau în alt mediu corespunzător.

În cazul meciurilor individuale, agentul de legătură/coordonatorul de operațiuni ar trebui să colaboreze îndeaproape cu poliția gazdă din orașul de disputare a meciului.

Poliția gazdă ar trebui să furnizeze agenților de legătură/coordonatorilor de operațiuni acces la echipamentele tehnice relevante, astfel încât aceștia să își poată îndeplini funcțiile în mod eficace.

Delegația poliției oaspete poate fi desfășurată în haine civile sau în uniformă.

3.9. Sarcinile principale ale delegației poliției oaspete

Pentru a furniza valoare adăugată operațiunilor polițienești ale țării organizatoare, este vital ca delegațiile poliției oaspete să aibă în componență personal cu cunoștințe și experiență în privința dinamicii și a comportamentului suporterilor oaspeți.

Delegația poliției oaspete ar trebui să posede următoarele competențe:

Principalele sarcini ale delegației pot fi rezumate astfel:

Rolul principal al șefului delegației este de a furniza consultanță strategică și tactică autorităților gazdă.

Rolul principal al unui agent de legătură și/sau al unui coordonator de operațiuni (care poate fi sau nu aceeași persoană, în funcție de acordul bilateral privind desfășurarea poliției) este de a facilita schimbul eficace de informații între autoritățile țărilor oaspete și gazdă în legătură cu meciurile de fotbal individuale sau cu turneele. În cazul în care nu se numește nici un agent de legătură, nici un coordonator de operațiuni, funcțiile acestora ar trebui îndeplinite de către șeful delegației.

Agenții de poliție operaționali desfășurați în cadrul unei delegații sunt cunoscuți sub numele de observatori ai poliției.

Observatorii poliției, fie în uniformă, fie în haine civile, pot:

Observatorii ar trebui să aibă experiență în operațiunile polițienești legate de fotbal în propria țară.

Aceștia ar trebui:

Observatorii ar trebui să poată comunica atât informații pozitive, cât și negative cu privire la suporterii oaspeți. Aceasta va permite comandanților poliției din țara gazdă să ia decizii echilibrate privind nevoia de a interveni sau de a facilita comportamentul legitim al suporterilor.

Sub rezerva acordului țării gazdă, observatorii oaspeți pot fi, de asemenea, desfășurați pentru a colecta informații/probe, cu ajutorul unor echipamente autorizate în acest scop, pentru a fi utilizate de poliția organizatoare sau pentru desfășurarea de urmăriri penale în propria țară.

3.10. Limbă

Regimul lingvistic ar trebui stabilit în prealabil de către țările implicate.

Acolo unde este posibil, delegațiile poliției oaspete ar trebui să aibă în componență personal care cunoaște limba țării gazdă, cu scopul de a facilita comunicarea dintre personalul poliției gazdă și cel al poliției oaspete.

3.11. Cooperarea dintre poliția gazdă și poliția oaspete în timpul evenimentului

Delegația poliției oaspete ar trebui informată cu privire la planul operațional al poliției gazdă (inclusiv cu privire la filozofia acesteia privind gestionarea mulțimilor și nivelurile de toleranță comportamentală). Delegația poliției oaspete ar trebui integrată pe deplin în operațiunea poliției gazdă (și ar trebui să beneficieze de posibilitatea participării la reuniunile de informare prealabile meciurilor și la reuniunile de evaluare ulterioare meciurilor).

Poliția gazdă și delegația poliției oaspete ar trebui să își informeze PNIF respective cu privire la evoluțiile operațiunii și să le transmită un raport post-meci în termen de cinci zile lucrătoare.

Delegația poliției oaspete ar trebui să se asigure întotdeauna că acțiunile sale nu pun în pericol în mod inutil siguranța altor persoane (6).

3.12. Utilizarea vestelor de identificare

În cazul în care se convine de ambele părți din motive tactice, agentul (agenții) poliției oaspete care nu este desfășurat (nu sunt desfășurați) în uniformă poate (pot) utiliza vestele standard de identificare ale poliției oaspete, reflectorizante și distincte, conform apendicelui 4. Fiecare agent al poliției oaspete ar trebui să transporte această vestă la deplasările în străinătate.

3.13. Acreditare

Poliția țării organizatoare, cu consultarea organizatorilor meciurilor de fotbal, ar trebui să se asigure că delegația poliției oaspete are, după caz, acces la stadion și acreditare (nu sunt necesare locuri pe scaune) pentru a-i permite acesteia să își îndeplinească sarcinile cu eficiență. Stewarzii și alte categorii de personal de siguranță și securitate ar trebui informați cu privire la aceasta cu ocazia ședințelor de informare prealabile meciului.

3.14. Evenimente fotbalistice în țările fără PNIF

După cum s-a subliniat în repetate rânduri în prezentul manual și, în special, în capitolul 1 de mai sus, în cazul în care un meci sau un turneu de fotbal este disputat într-un stat fără PNIF, toate informațiile ar trebui transmise între punctul de contact desemnat din cadrul poliției din țara gazdă și PNIF din țara oaspete.

Pe parcursul evenimentului, punctul de contact desemnat din cadrul poliției din țara gazdă ar trebui să comunice cu PNIF al țării/țărilor oaspete prin intermediul agentului de legătură desemnat al delegației poliției oaspete, în cazul în care a fost numit un astfel de agent.

3.14a Acorduri bilaterale

Se recomandă ferm ca, într-un stadiu incipient al pregătirilor, țările participante la eveniment să adopte un acord bilateral cu autoritățile gazdă care să prevadă modalitățile privind schimbul de informații, desfășurarea delegațiilor poliției oaspete și alte aspecte legate de cooperarea polițienească în contextul evenimentului. Astfel de acorduri bilaterale pot include, de asemenea, domenii de cooperare guvernamentală și judiciară. O structură-tip a acordului bilateral este prevăzută în documentul 12261/16. Aceasta cuprinde lista chestiunilor care ar trebui avute în vedere și asupra cărora cele două părți ar trebui să cadă de acord. Această structură-tip nu este un model de acord, ci mai degrabă un element auxiliar pentru negocierile bilaterale.

3.14b Cooperarea dintre PNIF

În cadrul pregătirilor pentru a oferi asistență turneelor majore, se recomandă ca PNIF:

3.15. Rolul Interpolului și al Europolului

Rețeaua PNIF oferă un canal adecvat și oportun pentru schimbul de informații referitoare la gestionarea mulțimilor, la siguranța publică și ordinea publică, precum și la riscurile conexe. În temeiul dreptului european, este obligatoriu schimbul de astfel de informații între agențiile polițienești gazdă și oaspete prin intermediul PNIF respective sau al punctului de contact desemnat din cadrul poliției gazdă și al agenților de legătură ai poliției oaspete desfășurați în țara gazdă pe durata unui eveniment.

Cu toate acestea, PNIF pot să comunice cu Interpolul sau Europolul în ceea ce privește eventualele legături între activitățile oricăror grupuri de suporteri cu risc și legăturile cu criminalitatea gravă și organizată sau cu alte forme de criminalitate care nu au legătură cu fotbalul.

Mai mult, Europolul, Interpolul și/sau alte agenții din domeniul justiției și afacerilor interne, cum ar fi Frontex, pot, în conformitate cu mandatele lor legale, să joace un rol important în sprijinirea autorităților competente ale țărilor care găzduiesc turnee de fotbal majore la nivel internațional. Aceasta poate include furnizarea de diverse servicii de asistență, de informații și analize relevante, precum și de evaluări ale amenințării în ceea ce privește criminalitatea gravă și organizată și/sau terorismul.

De exemplu, pe durata turneelor majore:

În aceste circumstanțe, PNIF ale țărilor oaspete sau șefii delegațiilor poliției oaspete ar trebui să încerce să verifice, într-un stadiu timpuriu, funcțiile exacte ale acestor agenții și să comunice în mod adecvat cu acestea în privința chestiunilor de interes comun.

CAPITOLUL 4

4. Cooperarea dintre poliție și organizator

Cooperarea strânsă dintre poliție și autoritățile stadionului/organizatorul meciului (și alte părți implicate, inclusiv societățile de securitate private și stewarzii care activează pe stadioane) este vitală pentru derularea unor măsuri de siguranță și securitate eficace pe stadioane.

Parteneriatul-cheie la nivel local este acela dintre comandantul de poliție responsabil de meci și persoana numită de organizatorul meciului pentru a răspunde de siguranță și de gestionarea mulțimilor pe stadion (denumită în general agent de siguranță al stadionului, deși unele țări folosesc și termenul de agent de securitate).

Comandantul de poliție și agentul de siguranță al stadionului ar trebui să colaboreze și să se completeze, fără a aduce atingere responsabilităților, competențelor și sarcinilor lor respective. Acestea pot fi prevăzute în legislația națională sau în regulamentul stadionului sau pot fi specificate într-un acord scris între organizator și poliție (adesea denumit declarație de intenție) care specifică rolul poliției (dacă există) în cadrul funcțiilor esențiale de gestionare a mulțimilor. Printre aceste funcții se numără: sprijinirea personalului de siguranță (stewarzi) în prevenirea și abordarea dezordinii publice sau a altor forme de criminalitate; activarea procedurilor de urgență ale organizatorului și stabilirea condițiilor în care poliția ar trebui să preia controlul unei părți a stadionului sau al întregului stadion în situații de urgență sau în cazul unor incidente majore, precum și a procedurii aferente și a procedurii privind un eventual transfer al controlului către organizator.

Cooperarea strânsă ar trebui, de asemenea, să garanteze faptul că opiniile poliției cu privire la o serie de aspecte importante privind siguranța din incinta stadioanelor sunt luate în considerare de către organizator. O serie de chestiuni importante pot fi acoperite în acest mod, inclusiv: utilizarea televiziunii cu circuit închis în scopul gestionării mulțimilor și al colectării de probe; modalități partajate sau desemnate de comunicare în incinta stadioanelor; posibila utilizare a stewarzilor oaspeți pe post de agenți de legătură atât în incinta stadioanelor, cât și pe drumul către și de la stadion; modalități pentru înființarea unui centru de control cu implicarea mai multor agenții, care să includă un post de comandă al poliției, dacă este cazul.

Orientări detaliate cu privire la această chestiune figurează în cadrul Recomandării consolidate 1/2015 a Comitetului permanent al Consiliului Europei privind o abordare integrată a siguranței, securității și serviciilor.

CAPITOLUL 5

5. Cooperarea dintre poliție, justiție și organele de urmărire penală

Conținutul acestui capitol ar trebui înțeles în contextul unor variații semnificative de structură și competențe ale organelor de justiție și de urmărire penală din statele membre.

Ar putea exista beneficii uriașe din cooperarea strânsă dintre poliție, justiție și organele de urmărire penală atât în ceea ce privește meciurile individuale, cât și turneele.

Cu toate că țara gazdă are suveranitate și competență pentru tratarea tuturor infracțiunilor presupuse aferente evenimentului care sunt comise în țara respectivă, poliția și celelalte autorități din statele membre și organele competente ale UE (de exemplu, Eurojust) ar trebui să sprijine autoritățile judiciare și de aplicare a legii ale țării gazdă, dacă acest lucru este posibil și permis.

Toate statele membre ar trebui să se asigure că infracțiunile aferente evenimentului pot fi tratate rapid și corespunzător.

Poliția gazdă și celelalte autorități ar trebui să informeze poliția și suporterii oaspeți cu privire la legislația internă relevantă și/sau procedurile penale, civile sau administrative, precum și cu privire la sancțiunile maxime pentru cele mai frecvente infracțiuni legate de fotbal.

Acordurile multilaterale existente privind asistența judiciară reciprocă ar trebui utilizate pe deplin, după caz, pentru toate meciurile de fotbal de anvergură internațională. În plus, țara gazdă poate conveni asupra unor acorduri bilaterale cu orice altă țară privind o asistență judiciară reciprocă consolidată înainte, în timpul și după eveniment.

PNIF din țara/țările care acordă asistență ar trebui să informeze PNIF din țara organizatoare cu privire la:

Țara gazdă poate invita alte țări să trimită procurori/judecători de legătură cu ocazia evenimentului.

Se recomandă ca autoritatea gazdă, conform legislației naționale privind protecția datelor, să asigure delegației poliției oaspete și/sau agențiilor competente (de exemplu, procurorii de legătură oaspeți) informații din caziere judiciare sau din evidențele instanțelor și din rapoarte ale poliției sau rapoarte de anchetă, inclusiv din dosarele de arest, cu privire la propriii resortisanți.

Alternativ, țara care acordă asistență poate conveni să prevadă un procuror/judecător de legătură care să fie disponibil pentru a se deplasa în țara gazdă, la cererea acesteia, sau să desemneze un procuror/judecător de legătură care să țină legătura cu autoritatea gazdă desemnată.

În sensul legislației naționale, PNIF care acordă asistență vor încerca să răspundă prompt oricăror cereri de informații suplimentare privind persoanele arestate, cum ar fi detalii privind condamnări anterioare, inclusiv infracțiuni legate de fotbal.

Toate costurile privind procurorii/judecătorii de legătură trimiși în țara gazdă ar trebui să facă obiectul unui acord bilateral.

Țara organizatoare ar trebui să asigure mijloacele necesare de comunicare și alte facilități pentru procurorii/judecătorii de legătură oaspeți.

CAPITOLUL 6

6. Cooperarea dintre poliție și suporteri

Legăturile dintre poliție și grupurile de suporteri la nivel național și local pot avea un impact important asupra minimizării riscurilor la adresa siguranței și securității la meciurile de fotbal de anvergură internațională. Cu toate acestea, cooperarea poate fi subminată dacă există percepția că reprezentanții suporterilor lucrează în numele poliției și transmit, de exemplu, date cu caracter personal.

Delegațiile poliției oaspete și reprezentanții suporterilor se pot asigura că poliția gazdă este conștientă de caracterul și cultura suporterilor oaspeți. Poliția gazdă ar trebui să țină seama de acest lucru în cadrul evaluărilor dinamice ale riscurilor pe care le efectuează.

Suporterilor locali, comunităților locale și suporterilor oaspeți ar trebui să li se ofere informații potențial importante și asigurări în legătură cu un eveniment. Printre principalele mijloace de realizare a acestui lucru se numără: o strategie mediatică eficace; utilizarea platformelor de comunicare socială/site-urilor internet; broșurile și colaborarea strânsă cu agenții desemnați pentru relația cu suporterii (SLO), cu reprezentanții suporterilor și cu inițiativele destinate suporterilor (cum ar fi ambasadele fanilor).

Cooperarea și comunicarea continue dintre poliție și grupurile de suporteri pot sta la baza unei atmosfere sigure și prietenoase pentru toți suporterii și pot furniza un canal de informare pentru diseminarea de informații importante privind transportul, rutele de acces la stadion, legislația aplicabilă și nivelurile de toleranță comportamentală.

Prin urmare, poliția gazdă și poliția oaspete ar trebui să stabilească o strategie de comunicare cu suporterii (denumită „dialog”). Dialogul poate fi o sarcină a agenților de comunicare specialiști (și formați) și/sau a unităților operaționale din prima linie (responsabile de controlul mulțimilor/menținerea ordinii publice) instruite în domeniul tehnicilor de comunicare și de soluționare a conflictelor.

S-a demonstrat că această abordare contribuie la promovarea autocontrolului în rândul suporterilor și la facilitarea intervenției rapide și adecvate în cazul apariției problemelor sau a riscurilor la adresa securității.

Orientări detaliate cu privire la această chestiune figurează în Rezoluția Consiliului privind un manual de recomandări pentru prevenirea și gestionarea violenței și a dezordinii legate de meciurile de fotbal de anvergură internațională care implică cel puțin un stat membru prin adoptarea de bune practici privind interacțiunea forțelor de poliție cu suporterii (7).

CAPITOLUL 7

7. Strategia mediatică și de comunicare

7.1. Strategia de comunicare

O strategie de comunicare eficace și transparentă este parte integrantă a unei abordări reușite a siguranței și securității la meciurile de fotbal, turnee și alte evenimente sportive de anvergură internațională.

Agențiile de poliție din țara gazdă ar trebui, deci, să coopereze îndeaproape cu agențiile guvernamentale și locale, cu autoritățile din domeniul fotbalului/organizatorii, cu mass-media și cu grupurile de suporteri pentru a pregăti și a pune în aplicare o strategie complexă de comunicare la nivel de agenții.

O strategie mediatică eficace care implică participarea mai multor agenții reprezintă un aspect esențial al oricărei strategii de comunicare în ceea ce privește asigurarea de informații importante tuturor părților, în special suporterilor oaspeți, privind transportul, rutele de acces la stadion, legislația aplicabilă și nivelurile de toleranță comportamentală.

Scopul esențial ar trebui să fie transmiterea unei imagini pozitive a evenimentului în rândul suporterilor locali și oaspeți, al comunităților locale, al publicului larg și al persoanelor care participă la operațiuni de siguranță și securitate. Aceasta ar putea genera un mediu prietenos pentru toate părțile implicate și poate juca un rol important la minimizarea riscurilor la adresa siguranței și a securității.

7.2. Strategia mediatică

Strategia mediatică a poliției (și a celorlalte agenții) ar trebui să vizeze cel puțin:

Poliția ar trebui să coopereze îndeaproape cu agențiile guvernamentale și locale, cu autoritățile din domeniul fotbalului/organizatorii și, după caz, cu grupurile de suporteri pentru a stabili și a pune în aplicare o strategie mediatică la nivel de agenții care:

CAPITOLUL 8

8. Reuniunile experților din UE în materie de siguranță și securitate la meciurile de fotbal

Se recomandă ferm ca, pe durata fiecărei președinții a Consiliului UE, Președinția să organizeze o reuniune a grupului de experți în materie de evenimente sportive majore și să prezinte un raport Grupului de lucru pentru asigurarea respectării legii cu privire la rezultatul reuniunii respective și la activitatea în desfășurare a grupului de experți.

În plus, se recomandă ca fiecare președinție să găzduiască o reuniune a Grupului de reflecție european al experților în materie de siguranță și securitate la meciurile de fotbal pentru:

CAPITOLUL 9

9. Lista documentelor relevante privind siguranța și securitatea la evenimentele fotbalistice

9.1. Documente adoptate anterior de Consiliul Uniunii Europene

9.2. Documente adoptate de Consiliul Europei

(1) Analiza riscurilor înseamnă elaborarea unui profil al suporterilor echipelor naționale și de club, inclusiv al grupurilor de risc, descrierea modului în care acestea se raportează la alți suporteri din țară sau din străinătate, inclusiv la grupuri ale populației locale, și precizarea circumstanțelor care pot spori riscul potențial (inclusiv interacțiunea cu poliția și cu stewarzii).

(2) Site-ul internet al PNIF este un site foarte securizat disponibil pentru uzul exclusiv al PNIF, care conține informații referitoare la meciurile de fotbal de anvergură internațională (de exemplu, prezentarea clubului, rapoarte înainte și după meci).

(3) Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (JO L 210, 6.8.2008, p. 1).

(4) Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere (JO L 210, 6.8.2008, p. 12).

(5) Un studiu efectuat în 2014 a confirmat faptul că, în medie, costurile sunt reduse, acestea reprezentând o bună investiție a resurselor bugetare ale poliției:

(A se vedea, de asemenea, Rezoluția Consiliului privind costurile pentru găzduirea și pentru desfășurarea de delegații ale poliției vizitatoare în contextul meciurilor de fotbal (și al altor evenimente sportive) de anvergură internațională care implică cel puțin un stat membru, astfel cum figurează în documentul 11908/16.)

(6) A se vedea articolele 21 și 22 din Decizia Prüm privind răspunderea civilă și penală.

(7) 11907/16.

Apendicele 1

PROTOCOL FOR THE DEPLOYMENT OF VISITING POLICE DELEGATIONS FOR FOOTBALL MATCHES WITH AN INTERNATIONAL DIMENSION

(For use when both the host and visiting States are party to the Prüm Treaty)

In compliance with the Prüm Decisions, in particular Article 17 of Council Decision 2008/615/JHA, this protocol sets out the practical detailed arrangements to be agreed between NFIPs for the deployment of visiting police delegations for football matches with an international dimension. 1. Requesting Member State/Country: 2: Requesting Organisation/Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Event (match or tournament) 3a: Place where the operation is to take place Region, town, area or locality: Other information: 3b: Period covered by the operation Requested start date Proposed end date The end date may be deferred by mutual consent. 3c: Officer(s) responsible (1) From the host Member State/Country Name Rank Function Service to which officer belongs Telephone/email (1) This is normally the person responsible for the locality/venue where the event will take place.

3d: Purpose Joint operation at a football match/tournament with an international dimension Specific assistance requested from the seconding Member State(s)/Countries (if YES please indicate the number of officers requested) (1) Head of Delegation: YES NO Liaison Officer: YES NO Operational Coordinator: YES NO Operational Police Officers in Uniform: YES NO Operational Police Officers in Plain Clothes: YES NO Press Officer: YES NO 3e: Place of deployment of the visiting police delegation (to include details of likely locations of deployment, i.e. airports, railway stations, city centre, stadium etc.) 3f: Requested tasks for the visiting police delegation: Advising and supporting the host policing operation: YES NO Liaison and dialogue with visiting supporters: YES NO Other (please specify): 3g: Is it planned that any members of the visiting police delegation will have official (executive) powers in the host country? YES NO If YES please provide details: Executive powers of officers seconded to joint cooperation teams (Article 17(2) of Council Decision 2008/615/JHA) Executive powers shall be exercised only under the guidance of and, as a rule, in the presence of officers from the host Member State. The seconding Member State’s officers shall be subject to the host Member State’s national law. The host Member State shall assume responsibility for their actions. If applicable: executive powers of the seconded officers 1. Executive powers conferred by the host Member State, in accordance with its national law, on officers seconded by other Member States 2. Executive powers which the host Member State allows the seconding Member State(s) officers to exercise in accordance with the seconding Member State(s) national law (1) All members of the visiting police delegation, with the exception of officers who are deployed in uniform, should bring with them the EU standard Police Identification Vest.

3h: Are the visiting police delegation allowed to use technical intelligence/evidence gathering equipment in the host country? YES NO If YES please define the purpose: — to support the local police — for evidential purposes in the police delegation’s own country and the equipment authorised to be used: — hand-held video camera — hand-held stills camera — Other (please detail) 3i: Does this request include authority for the visiting police delegation to bring with them police protective weapons (1)? Firearms YES NO CS Gas YES NO Batons YES NO Tasers YES NO Other (please specify) YES NO If the answer to any of the above is YES please give details of any special conditions which apply: 3j: Can the visiting police delegation deploy confidential human sources? (commonly known as Informants or Covert Human Intelligence Sources) YES NO If YES please specify what conditions apply: 3k: Details of accommodation proposed for the visiting police delegation 3l: Details of transportation that will be provided for the visiting police delegation during the visit 3m: Information about the arrival and departure of the visiting police delegation (1) Item 3i is based on Article 19 of Council Decision 2008/615/JHA.

4: Costs (who will pay for what?) In accordance with Chapter 3 of the EU Football Handbook or Exceptional alternative proposals apply If exceptional alternative proposals apply please provide details: 5: Any additional requirements/arrangements (please provide details): Civil Liability (Article 21 of Council Decision 2008/615/JHA) 1. Where officials of a Member State are operating in another Member State pursuant to Article 17 of Council Decision 2008/615/JHA, their Member State shall be liable for any damage caused by them during their operations, in accordance with the law of the Member State in whose territory they are operating. 2. The Member State in whose territory the damage referred to in paragraph 1 was caused shall make good such damage under the conditions applicable to damage caused by its own officials. 3. In the case provided for in paragraph 1, the Member State whose officials have caused damage to any person in the territory of another Member State shall reimburse the latter in full any sums it has paid to the victims or persons entitled on their behalf. 4. Where officials of a Member State are operating in another Member State pursuant to Article 18 of Council Decision 2008/615/JHA, the latter Member State shall be liable in accordance with its national law for any damage caused by them during their operations. 5. Where the damage referred to in paragraph 4 results from gross negligence or wilful misconduct, the host Member State may approach the seconding Member State in order to have any sums it has paid to the victims or persons entitled on their behalf reimbursed by the latter. 6. Without prejudice to the exercise of its rights vis-à-vis third parties and with the exception of paragraph 3, each Member State shall refrain, in the case provided for in paragraph 1, from requesting reimbursement of damages it has sustained from another Member State. Criminal liability (Articles 22 of Council Decision 2008/615/JHA) Officers operating within another Member State’s territory under Council Decision 2008/615/JHA shall be treated in the same way as officers of the host Member State with regard to any criminal offences that might be committed by, or against them, save as otherwise provided in another agreement which is binding on the Member States concerned. Employment relationship (Article 23 of Council Decision 2008/615/JHA) Officers operating within another Member State’s territory under this Council Decision 2008/615/JHA shall remain subject to the employment law provisions applicable in their own Member State, particularly as regards disciplinary rules. Done at (place and date) Signature of the competent authority/person (as in Paragraph 2)

RESPONSE REGARDING VISITING POLICE DELEGATION

1. Responding Country: 2. Responding Organisation & Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Police Service(s) or other agency (i.e. Government Ministry) that has responsibility for the visiting police delegation: 3a: Details of members of the visiting police delegation (surname/first name of all members to facilitate booking accommodation + mobile telephone & email of one main contact person) Surname First Name Rank Function Service to which officer belongs Head of Delegation Liaison Officer Operational Coordinator Operational Police Officer —Uniform Operational Police Officer Plain Clothes Press Officer Contact Person: Name of contact person (police commander or other): Role: Address: Phone: Mobile phone: Email: